জাপান দ্বীপপুঞ্জ
জাপান দ্বীপপুঞ্জ (日本列島, নিহন্‌ রেত্তোও) হল জাপান রাষ্ট্র গঠনকারী বহুসংখ্যক দ্বীপের সমাহার। মূল ইউরেশীয় ভূখণ্ডের উত্তর-পূর্ব উপকূলের কাছে উত্তর-পূর্ব থেকে দক্ষিণ-পশ্চিম দিক বরাবর, এবং প্রশান্ত মহাসাগরের উত্তর-পশ্চিম প্রান্তে এই দ্বীপপুঞ্জের অবস্থান। সাখালিন দ্বীপ, তৎসন্নিহিত ক্ষুদ্র দ্বীপসমূহ এবং উত্তর-পূর্ব জাপান দ্বীপবক্ররেখার সমস্ত দ্বীপ এই দ্বীপপুঞ্জের অন্তর্গত। দ্বিতীয় বিশ্বযুদ্ধের শেষে জাপানের সার্বভৌমত্ব ও জাপান সম্রাটের শাসনের সাংবিধানিক অধিকারের ভৌগোলিক সীমানা নির্দেশ করতে হোম আইল্যান্ডস্‌ কথাটির প্রচলন হয়। এছাড়া কথাটি এখন যেসব এলাকা বিংশ শতাব্দীর প্রথমার্ধে জাপানের উপনিবেশ ছিল তাদেরকে জাপানের মূল ভূভাগ থেকে আলাদা করে বোঝাতেও ব্যবহৃত হয়।